崔允升

崔允升 ， 字二初 ， 山西平陽府翼城縣崔莊裏人 ， 明朝政治人物 ， 同進士出身 。 崇禎九年 （ 1636年 ） 丙子鄉薦 ， 十三年 （ 1640年 ） 庚辰科三甲進士 ， 初任陝西富平縣知縣 ， 升西安府知府 。 時值賀逆亂 ， 允升悉力守禦 ， 獲奏膚功 。 秦州民有兄弟爭產者 ， 賄以萬金求左袒 ， 升厲色卻之 ， 從容論以天倫 ， 兄弟皆感泣如初 。 歴官陝西按察司副使 ， 分巡隴右道 。 事母至孝 ， 謝政家居 ， 不異韋素 ， 惟以文行課子 。